open-index/open-wikipedia-markdown huggingface dataset:
Selat Puget

**Puget Sound** (disebut /ˈpjuːʤɪt/) adalah serokan di utara Lautan Pasifik di barat laut negeri Washington. Ia bersambung dengan Lautan Pasifik melalui Selat Juan de Fuca.  

Kawasan Puget Sound adalah tempat bagi majoriti penduduk Seattle yang tinggal di bandar dan luar bandar yang menganjur dari utara ke selatan dari Stanwood ke Olympia. Kebanyakan masyarakat Puget Sound tinggal sama ada di sebelah koridor lebuh raya utara-selatan (Interstate Highway 5) yang digunakan sebagai jalan raya utama ke seluruh negeri. 

Puget Sound sebenarnya merujuk kepada kawasan perairan yang terletak di timur Serokan Admiralty, di mana air laut sampai ke kawasan daratan kira-kira 50 batu dari Pantai Pasifik yang memudahkan perjalanan kapal laut ke pelabuban di Seattle, Tacoma dan Olympia. Kawasan perairan ini kompleks dengan kewujudan banyak terusan, serokan, muara, teluk dan pulau di sekitarnya.
Olympia, Washington

**Olympia** adalah ibu negeri Washington yang terletak di barat Washington di Puget Sound. Bandar ini mempunyai penduduk berjumlah 44,800. Olympia adalah pusat kebudayaan di kawasan Puget Sound.

## Pautan luar
* City of Olympia
Olympia

**Olympia** boleh merujuk kepada:

## Tempat
*Olympia, Greece, tapak Olimpik Kuno
*Olympia, Washington, ibu negeri Washington

## Kapal
* USS ''Olympia'', dua kapal yang dinamakan bersempena bandar Olympia, Washington
When A Dog Loves A Cat

***When a Dog Loves a Cat*** (Cina Tradisional: ) ialah sebuah siri TVB disiarkan pada 2008. Siri 20-episod ini dibintangi oleh Gallen Lo, Myolie Wu,David Lui, Margie Tsang, Raymond Wong, dan Bernice Liu.

## Pelakon
*Gallen Lo sebagai Miu Chun 苗隼(M.C)
*Myolie Wu sebagai Chow Chi Yu 周自喻(Chow Chow)
*David Lui sebagai Chow Chi Jim 周自沾
*Margie Tsang sebagai Shui Tin Lan 水天蘭
*Raymond Wong sebagai Ying Hoi Leung 應海亮(Carson)
*Bernice Liu sebagai Man Chi Kei 文梓淇(Kit)
*Wilson Tsui sebagai Lam Cho Chi 林佐治
*Kwok Fung sebagai Chow But Gau 周不苟
*Benz Hui sebagai Miu Dai Moo 苗大武
*Mannor Chan sebagai Wong Mei Wah 王美華

## Rujukan
The Sunday Times

***The Sunday Times*** adalah akhbar lembaran lebar yang diterbitkan pada setiap hari Ahad dan diedarkan di United Kingdom dan Republik Ireland. Akhbar bagi versi Afrika Selatan juga merupakan sebuah akhbar yang mencatatkan jualan tertinggi di Afrika Selatan. Akhbar ini diterbitkan oleh Times Newspapers Ltd, sebuah anak syarikat bagi News International, yang mana dimiliki oleh News Corporation. Times Newspapers juga memiliki *[[The Times]]*. Akhbar-akhbar ini pada awalnya diasaskan secara berasingan dan hanya dimiliki di bawah satu bumbung pada tahun 1966. Pemilik News International iaitu Rupert Murdoch telah memiliki akhbar ini pada 1981. Pada setiap tahun, *The Sunday Times* akan  menerbitkan Senarai Terkaya - yang mana mempunyai kecenderungan untuk merangsang jualannya.

*The Sunday Times* mendapat kedudukan dominan dalam pasaran akhbar hari Ahad. Jumlah edarannya sebanyak 1.3 juta naskah menyamai jumlah edaran akhbar-akhbar *[[The Daily Telegraph#The Sunday Telegragh|The Sunday Telegraph]], [[The Observer]] *dan *[[The Independent#The Independent Edisi Sunday|The Independent Edisi Ahad]]*. Akhbar ini masih mengekalkan format lembaran lebar dan telah mengatakan akan terus menggunakan format ini. 

Harga akhbar ini telah meningkat kepada £2 daripada £1.80 pada bulan September 2006, kali kedua kenaikan harga dalam masa dua tahun, telah mencatatkan sedikit penurunan jumlah pembacanya. Ini berikutan penurunan umum pada kesemua akhabar mingguan Ahad. Untuk menandingi pesaing-pesaing lain seperti *[[The Independent#The Independent Edisi Ahad|The Independent Edisi Ahad]]* yang telah dilancarkan semula pada bulan Jun 2007 dengan pendekatan kandungan dan bahagian yang lebih ringkas dan padat, sementara akhbar *The Observer* juga telah dilancarkan semula dengan menggunakan format berliner berwarna dalam semua bahagiannya.

Pelancaran cetakan News International yang berwajah baru pada musim panas 2008 dengan kesemua mukasurat akhbar yang berwarna.

## Penyunting
* Joseph Hatton (1874–81)
* Rachel Beer (1893–1904)
* Denis Hamilton (1961–66)
* Harold Evans (1967–81)
* Frank Giles (1981–83)
* Andrew Neil (1983–1994)
* John Witherow (1995– )

## Rujukan

## Pautan luar
* Laman web rasmi ''The Sunday Times''
* *[[The Guardian]]*, 7 Julai 2003, "John Witherow" 
* *The Guardian*, 17 Februari 2003, "Their Master's Voice"
Wing Commander

**Wing Commander** mungkin merujuk kepada:

*Wing Commander (siri), siri permainan video dan francais berkaitan Origin Systems
**Wing Commander (siri novel), koleksi buku berlatarkan alam semesta permainan
**Filem Wing Commander, filem 1999 berdasarkan permainan video
**''Wing Commander'' (novel), novel berdasarkan filem
**''Wing Commander'' (permainan video), judul pertama di dalam siri permainan video *Wing Commander*
*Wing Commander (kuda), kuda pertunjukan Juara Dunia enam kali
Wing Commander (siri)

***Wing Commander*** adalah francais media terdiri daripada permainan komputer simulasi angkasa dari Origin Systems, Inc., siri animasi televisyen, filem, permainan kad boleh dikutip, siri buku, dan barang permainan. Francais itu bermula pada tahun 1990 dengan pengeluaran ''Wing Commander'', sebuah permainan komputer simulasi pejuangan angkasa. 

Dilatar pada abad ke-27, kisah permainan mengenai peperangan manusia terhadap Kilrathi, spesies makhluk asing. Dilancarkan dari kapal-kapal induk, pemain melengkapkan misi-misi berbeza dalam kapal pejuang angkasa. Permainan-permainan adalah ketara untuk cerita melalui video. Mulai *[[Wing Commander III: Heart of the Tiger|Wing Commander III]]*, semua permainan (kecuali ''Secret Ops'') mengandungi video dengan filem aksi, membintangi pelakon Hollywood major, termasuklah John Rhys-Davies, Mark Hamill, and Malcolm McDowell.

## Permainan

Siri permainan *Wing Commander* bermula pada 1990 dengan *Wing Commander I*. Permainan terbaru kepada siri itu, *[[Wing Commander Arena]]*, yang dikeluarkan untuk perkhidmatan Xbox Live Arcade pada 25 Julai 2007.

### ''Wing Commander'' (1990)

### ''Wing Commander II: Vengeance of the Kilrathi'' (1991)

### ''Wing Commander III: Heart of the Tiger'' (1994)

### ''Wing Commander IV: The Price of Freedom'' ([[1996]])

### ''Wing Commander: Prophecy'' ([[1997]])

## Siri televisyen

*Wing Commander Academy* ialah siri animasi yang asalnya disiarkan di USA Network di anatar 21 September dan 21 Disember 1996. Siri itu dilatarkan sebelum dan semasa peristiwa permainan pertama dan mengandungi banyak kapal-kapal dan watak-watak yang serupa. Para pelakon termasuklah Mark Hamill, Tom Wilson, dan Malcolm McDowell mengambil lakonan *Wing Commander* mereka.

## Filem

Pada tahun 1999, *Wing Commander* dikeluar sebagai filem dengan nama yang sama. Ia yang diarahkan oleh Chris Roberts, pencipta siri permainan, dan membintangi Freddie Prinze, Jr., Saffron Burrows, Matthew Lillard, Tchéky Karyo, Jürgen Prochnow, dan David Warner.

## Rujukan

## Pautan luar

* Wing Commander Combat Information Center
* Wing Commander Wiki di Wikia
* WCnews Wing Commander Wiki di Wing Commander Combat Information Center
*
Wing Commander (permainan video)

***Wing Commander*** (juga dirujuk sebagai ***Wing Commander I*** atau **WC1**) ialah permainan pertama dalam francais cereka sains simulasi angkasa Chris Roberts.

Dikeluarkan oleh Origin Systems pada 1990, permainan ini verbeza dari formula biasa, membawa perjuangan angkasa ke tahap menghampiri filem Star Wars.

## Rujukan

## Pautan luar
* ''Wing Commander Combat Information Center''
* 
* Illustrated Wing Commander story with saved game downloads (CD32)
Wing Commander II: Vengeance of the Kilrathi

***Wing Commander II: Vengeance of the Kilrathi*** adalah susulan dalam francais fiksyen sains simulasi angkasa *[[Wing Commander (siri)|Wing Commander]]* Chris Roberts permainan komputer, dimajukan oleh Origin Systems.

## Pautan luar

*
Soe Tjen Marching

**Soe Tjen Marching** (lahir 23 April 1971 di Surabaya) ialah seorang penyokong feminisme, akademik, penggubah muzik dan pengarang cerita pendek di Indonesia. Beliau merupakan pensyarah tamu di SOAS - Universiti London, Universiti Humboldt di Jerman dan Universiti Viadrina di Jerman.

Sebagai penggubah muzik, Soe Tjen Marching telah memenangi satu anugerah muzik pada 1998 dari Kedutaan German dan AKI (Asosiasi Komponis Indonesia). Sebagai pengarang pula, beliau telah menulis buku *The Discrepancy between the Public and the Private Selves of Indonesian Women* yang diterbitkan The Edwin Mellen Press (2007). Beliau juga telah memenangi beberapa pertandingan menulis kreatif di Australia. Novelnya berjudul *Mati Bertahun yang Lalu* diterbitkan oleh Gramedia (2010). Soe Tjen juga menulis banyak essay dalam bahasa Indonesia, Inggeris dan Jerman. 

## Pautan luar
* http://www.langitperempuan.com/2008/06/soe-tjen-marching-hasrat-seks-tidak-perlu-pornografi/ 
* http://mcel.pacificu.edu/easpac/ http://unjobs.org/authors/soe-tjen-marching 
* http://www.geogr.uni-goettingen.de/kus/apsa/pn/pn27/pn27_marching.pdf 
* http://www.musikontakt.ch/neuheiten/MK_2005-09.pdf 
* http://www.mellenpress.com/mellenpress.cfm?bookid=6994&pc=9 
* http://intersections.anu.edu.au/issue10/marching.html 
* http://www.pulp.net/fiction/biogs/marching-soe-tjen.html 
* http://colloquy.monash.edu.au/issue007/marching.html
* http://ratihkumala.com/blog/soe-tjen-marchingn-and-potion-of-twilight-18.php
Mohd Daud bin Abdul Samad

**Haji Mohd Daud bin Abdul Samad** merupakan Menteri Besar Terengganu yang mewakili Parti Islam Se-Malaysia (PAS) dari bermula 29 Jun 1959 hingga 8 November 1961 ketika PAS-Parti Negara menguasai keseluruhan DUN Terengganu. 

Haji Mohd Daud pernah menjadi ADUN Setiu (1959-1964), Ahli Parlimen Besut (1964-1969) dan Ahli Parlimen Kuala Terengganu Selatan (1969-1974). Beliau juga pernah menjadi Pesuruhjaya PAS negeri Terengganu (1959-1963 dan 1966-1972).

## Kerajaan PAS Terengganu tumbang 1961
Dalam Pilihan raya umum Malaysia 1959, DUN Terengganu dimenangi oleh PAS dengan majoriti kecil. PAS dapat 13 kerusi, UMNO 7 kerusi dan Parti Negara (PN) 4 kerusi. PAS berjaya memujuk Adun PN Langkap (Ismail Abbas) menyokong mereka. Umno pula berusaha mendapat sokongan 3 lagi Adun PN.

Pada 24 Julai 1961 satu undi tidak percaya terhadap kerajaan PAS dibawa oleh seorang Adun PN Bukit Besar, Mohamad Abd Rahman. Undi tersebut gagal kerana PAS mendapat (12 undi) Umno + PN (11 undi). Seorang wakil PAS berkecuali iaitu Ahmad Azam Napiah. Ahmad Azam kecewa kerana tidak diberi jawatan Menteri Besar Terengganu atau pun Speaker (kerana berasal dari Perak bukan anak jati Terengganu. Beliau kemudiannya mengisytihar sebagai Adun Bebas.

Kegawatan DUN Terengganu berlarutan apabila Umno berjaya membeli dua Adun PAS - Mohamad Ismail dan Husin Jusoh. Kemudian, Umno juga dapat membeli 3 Adun PN apabila mereka bertemu Tun  Abdul Razak di Kuala Lumpur. Adun PN yang terbabit adalah Wan Daud Mohamad (Ladang), Mohamad Abd Rahman (Bukit Besar) dan Haji Mutalib Salleh (Batu Buruk). Keadaan tersebut membawa kepada undi tidak percaya kali kedua dibawa dan akhirnya kerajaan PAS tewas.

Maka Parti Perikatan menubuhkan kerajaan baru yang diketuai Tan Sri Ibrahim Fikri pada November 1961.

## Meninggal dunia
Beliau meninggal dunia pada 23 Disember 1983 ketika berusia 57 tahun.

## Anugerah dan pengiktirafan

* 
** Pingat Peringatan Malaysia (Perak) (P.P.M.) - 1965

## Rujukan
United World College of South East Asia

**Kolej Bersatu Dunia Asia Tenggara** atau di dalam bahasa inggerisnya sebagai **United World College of South East Asia** (ringkasan: **UWCSEA**) merupakan sekolah antarabangsa di Singapura. Dengan berbekalkan 3,200 pelajar, UWCSEA merupakan sekolah terbesar daripada 12 sekolah yang membentuk pergerakan Kolej Bersatu Dunia (United World College/UWC), diasakan oleh ahli pendidik Jerman Kurt Hahn dengan satu misi untuk membawa bersama-sama para pelajar daripada serata dunia dan membentuk mereka sebagai warga global sebenar. 

UWCSEA adalah merupakan kolej berkembar yang berbeza sedikit daripada yang lain di dalam pergerakan UWC, klebanyakan daripada mereka adalah institusi berasrama penuh yang menawarkan hanya kursus dua tahun di dalam Program Diploma Baccalaureate Antarabangsa untuk pelajar-pelajar biasiswa di dalam lingkungan 16-18 tahun . Semenjak penubuhannya, UWCSEA sudah menawarkan pendidikan persekolahan menengah. Di dalam akhir 1990-an sekolah berkenaan telah berkembang dengan lebih jauh dan juga menawarkan  pendidikan rendah. Manakala majoriti pelajar adalah kanak-kanak ekspatriat di Singapura, di sana juga terdapat banyak sekolah berasrama penuh samada dari negara-negara jiran, seperti  Malaysia, atau kanak-kanak ekspatriat yang tinggal di sana. Ada peratusan kecil pelajar-pelajar di Kolej datang berdasarkan biasiswa daripada beberapa negara seperti Ethiopia, Kenya, Itali, Mexico, Timor timur, Jerman dan Swaziland. Hasilnya, tidak seperti sekolah-sekolah lain di dalam pergerakan UWC, majoriti besar pelajar adalah pelajar tidak berbayar. Para pengkritik telah berkata bahawa ini telah melanggar komitmen sekolah kepada pergerakan UWC yang lebih besar. Polisi kerajaan Singapura melarang kebanyakan warganya daripada mendaftar sekolah-sekolah antarabangsa di dalam negaranya, dan oleh itu UWCSEA mempunyai peratusan pelajar tempatan yang terkecil daripada mana-mana UWC. 

## Lokasi
UWCSEA terletak di Dover Road, lebih kurang . Ia terletak berdekatan dengan Stesen MRT Dover, bersebelahan dengan Anglo-Chinese School (Bebas), dan ia adalah jiran sebeblah kepada Dover Court Preparatory School berhaluankan British.

## Rujukan


## Pautan luar
*Laman web UWCSEA
*Laman web UWC
*[Profil [Good Schools Guide International]]
Notepad++

**Notepad++** (sebutan: not•péd•plas•plas) ialah sebuah penyunting teks serta penyunting kod sumber yang bebas dan bersumber terbuka. Ia dibebaskan di bawah lesen GPL dan telah ditulis oleh Don Ho. Ia telah ditulis menggunakan C++ dan berasaskan komponen penyuntingan Scintilla. 

## Bahasa pengaturcaraan yang disokong
Notepad++ menyokong penyerlahan sintaks bagi hampir semua bahasa pengaturcaraan yang terkemuka. Antaranya bahasa yang disokong ialah C, C++, C#, Java, JavaScript, XML, Visual Basic, Python, Perl, Tcl, HTML, Ada, ASP, PHP, CSS dan banyak lagi.

Tambahan lagi, Notepad++ membenarkan penggunanya untuk menambahkan penyerlahan sintaksis bahasa takrifan pengguna disamping menyunting gaya (teks) lalai bagi perisian dan juga penggayaan bagi sintaks bahasa-bahasa yang disokong.

## Antara muka dengan bahasa setempat
Notepad++ juga menyokong antara muka pengguna di dalam bahasa lain selain bahasa Inggeris. Antara bahasa yang disokong oleh perisian ini ialah bahasa Cina, Jepun, Korea, Arab, Yahudi dan Melayu dengan menggunakan fail luar (tidak terdapat di dalam menu keutamaan). Pun begitu, pengguna dibolehkan menterjemah bahasa sejadi persekitaran perisian ini dengan menggunakan fail XML yang turut disertakan di halaman Notepad++.

## Tampilan
Berikut adalah tampilan yang disediakan secara piawai oleh Notepad++
* Penyerlahan dan pelipatan (dalam bentuk salasilah) sintaks
* WYSIWYG
* Penyerlahan sintaks takrifan pengguna
* Swa-lengkapan
* Berbilang dokumen
* Berbilang pandangan
* Pencarian dan penggantian dengan ungkapan nalar
* Menyokong *[[drag n' drop]]*
* Kedudukan pandangan dinamik
* Pengesanan sendiri status fail
* Zum masuk dan zum keluar
* Menyokong persekitaran berbilang bahasa
* Penanda buku
* Penyerlahan panduan tanda kurung dan inden
* Merakam dan memainkan semula makro.

## Pautan luar
* Halaman Notepad++
* Senarai mel Notepad++
Eurocopter EC 725

**[[Eurocopter]] EC 725 Cougar** merupakan sejenis helikopter pengangkut jarak jauh yang dibangunkan daripada keluarga Super Puma/Cougar untuk kegunaan ketenteraan. Ia menggunakan  enjin pesawat udara berkembar dan boleh membawa 29 tempat duduk berpasukan dengan 2 anak kapal, bergantung kepada permintaan pelanggan. Helikopter ini dipasarkan bagi pengangkutan sepasukan askar, pengangkutan keluar bagi kemalangan, pemindahan kasualti, carian pertempuran dan tugas-tugas penyelamat dan ia menyamai jenis awam EC 225.

## Pengguna
;
* Tentera Udara Perancis - 6 dalam perkhidmatan carian pertempuran  & misi-misi penyelamat.
* Angkatan Tentera Perancis - 8 dalam perkhidmatan dengan Kor Udara bagi operasi-operasi khusus.

;
* Kerajaan Brazil sudah mengumumkan bahawa kilang Helibras akan menghasilkan sekurang-kurangnya 50 unit Super Cougar (EC 725) yang terkini. Unit-unit pertama akan mula beroperasi pada tahun 2010.

; 
* Tentera Udara DiRaja Malaysia - Kerajaan Malaysia berniat untuk membeli 12 unit bagi menggantikan Sikorsky S-61 Sea King Nuri yang sudah usang.Walaupun begitu, ia ditangguhkan akibat kemelesetan ekonomi dunia sehingga selewat-lewatnya 2011.

## Spesifikasi (Cougar EC 725)

## Rujukan

## Pautan luar
* Eurocopter Cougar EC 725 Technical Data Manual
* Air Force Technology - Eurocopter EC 725 Cougar
* Flug Revue Online - Eurocopter EC 725 (Cougar Mk.II+) 
* Skycontrol.net - Eurocopter EC 725 – Peak Power of the Eurocopter Cougar Helicopter Family

## Lihat juga
Polistirena

**Polistirena** (IUPAC Polyphenylethene) merupakan suatu polimer aromatik yang diperbuat daripada monomer stirena aromatik, sejenis hidrokarbon cecair yang dikilangkan secara komersil daripada petroleum oleh industri kimia. Ia merupakan bahan plastik yang paling kerap digunakan dengan pengeluarannya mencecah beberapa juta tan metrik setiap tahun.

Polistirena merupakan bahan termoplastik, biasanya wujud dalam keadaan pepejal pada suhu bilik, tetapi cair jika dipanaskan (untuk pengacuan atau penyemperitan), dan akan kembali pejal apabila disejukkan.

## Sifat
Polistirena dari segi kimianya merupakan hidrokarbon berantai panjang di mana teras karbon yang berselang seli dihubungkan pada  kumpulan fenil (yakni nama untuk cincin aromatik benzena). Formula kimianya ialah ; ia mengandungi unsur kimia karbon dan hidrogen.

Sifat bahan ini ditentukan oleh tarikan van der Waals berjarak rendah antara rantai polimer. Memandangkan setiap molekul rantai hidrokarbon dari bahan ini mempunyai ribuan atom, jumlah daya tarikan antara molekul dikira besar. Apabila polistirena dipanaskand (atau dicacatkan pada kadar yang pantas kerana gabungan sifat-sifat penebatan haba dan likat anjalnya), rantai-rantai di dalamnya boleh menampung tahap konformasi (*conformation*) yang lebih tinggi serta menggelongsor antara satu sama lain.

Polistirena baru mempunyai kekuatan yang sama seperti aluminium tulen, manun ia lebih anjal dan ringan (1.05 g/sm3 untuk polistrena baru berbanding dengan 2.70 g/sm3 untuk aluminium).

## Pencemaran
Persatuan Pekilang Plastik Malaysia menyatakan sebanyak 1.8 juta tan metrik plastik pelbagai jenis telah digunakan di Malaysia pada tahun 2008 . Sementara 108,000 tan metrik polistirena digunakan pada 2007 dan menurun kepada 106 000 tan pada tahun 2008. Presiden Persatuan Pencinta Alam Malaysia, Tan Sri Dr Salleh Mohd Noor berharap penggunaan polistirena sebagai bekas makanan dapat dikawal. Kita boleh gantikan dengan plastik seperti tupperware.

Ketua Pegawai Operasi Gabungan Persatuan-persatuan Pengguna Malaysia (Fomca) S. Peiarapakaran menyatakan terdapat Akta Makanan 1983 dan Peraturan Makanan 1985. Namun peraturan ini tidak menghalang peniaga dan orang ramai.

## Rujukan

## Pautan luar
* Polystyrene Composition – The University of Southern Mississippi
Amina

**Amina** merupakan sebatian organik dan kumpulan berfungsi yang menganduni satu atom nitrogen bes dengan pasangan tersendiri. Amina adalah terbitan ammonia, di mana satu atau lebih atom hidrogen digantikan dengan bahan pengganti organik seperti kumpulan alkil dan aril. Sebatian dengan atom nitrogen bersebelahan dengan karbonil dalam struktur R-C(=O)NR2 dipanggil amida dan mempunyai ciri-ciri kimia yang berbeza. Contoh amina yang utama termasuklah asid amino, amina biogeni, trimetilamina dan anilin; lihat :Kategori:Amina untuk senarai amina.

## Jenis-jenis amina

Sebatian-sebatian amina boleh dikategorikan kepada tiga jenis, bergantung kepada bilangan atom karbon (kumpulan alkil atau aromatik) yang terikat terhadap atom nitrogen.
* **Amina primer (1°)**: Amina di mana satu kumpulan alkil atau aromatik terikat dengan atom nitrogen seperti anilin.
* **Amina sekunder (2°)**: Dua kumpulan alkil atau aromatik terikat dengan atom nidrogen seperti dimetilamina.
* **Amina tertier (3°)**: Tiga kumpulan alkil atau aromatik terikat dengan atom nidrogen seperti trimetilamina.

## Keselamatan
Amina ringkas dengan berat molekul yang kecil seperti etilamina hanya toksik lemah dengan LD<sub>50</sub> antara 100 dan 1000 mg/kg. Ia boleh menyebabkan kerengsaan kepada kulit, terutamanya kerana sesetengahnya mudah diserap melalui kulit. Amina ialah sebatian yang mempunyai kelas yang luas, kelas yang lebih kompleks boleh menjadi sangat bioaktif, contohnya strychnine dan heroin.

## Rujukan
Tupolev Tu-444

**Tupolev Tu-444** adalah sebuah  konsep jet perniagaan berkelajuan supersonik dari firma Tupolev, Rusia. Walaupun pasaran bagi pesawat jenis ini pada masa sekarang adalah lemah disebabkan oleh peningkatan harga bahan api, beberapa firma, termasuk Cessna, sedang membangunkan pesawat yang serupa. Tupolev telah menimba banyak pengalaman berkenaan pesawat pengangkut supersonik semasa membangunkan pesawat Tu-144.

## Spesifikasi (Tu-444)

## Lihat juga

## Pautan luar
* Laman web rasmi Tupolev
Wing Commander (siri novel)

Banyak **novel berdasarkan permainan ''[[Wing Commander (siri)|Wing Commander]]*** telah dikeluarkan oleh [[Baen Books]].
* *Freedom Flight*
* *End Run*
* *Fleet Action*
* *Heart of the Tiger*
* *The Price of Freedom*
* *Action Stations*
* *False Colors*
* [[Wing Commander (novel)|*Wing Commander*]]
* *Pilgrim Stars*
* *Pilgrim Truth''
Bahasa Wales

**Bahasa Wales** (**' atau **',  dan ), ialah satu bahasa yang tergolong dalam cabang Britonik dari bahasa-bahasa Celt yang berasal dari Wales (*Cymru*). Penutur bahasa Wales wujud di seluruh dunia, terutamanya di Great Britain, Amerika Syarikat, Kanada, Australia, New Zealand, dan juga sebuah kawasan petempatan bangsa Wales di Lembah Chubut di Patagonia Argentina.

Bahasa ini dahulunya pernah ditegah pengunaannya oleh kerajaan United Kingdom sehingga sebarang penuturannya di sekolah diberikan hukuman berat, lalu bahasa ini semakin dipandang rendah dianggap tidak menguntungkan apabila menjelang abad ke-20. Namun, usaha penggiatan pelestarian bahasa ini oleh aktivis-aktivis ia segera menjadikan bahasa ini berkembang kembali dari segi penggunaannya sehingga media khusus seperti stesen radio dan televisyen dikhususkan dalam bahasa ini.

## Statisitik penuturan
Perangkaan banci terkini (2001) yang dibentangkan dalam laporan "Main Statistics about Welsh" oleh Lembaga Bahasa Wales, menunjukkan bahawa 582,400 orang (20.8% dari seluruh penduduk Wales di rumah tangga atau penubuhan komunal) mampu bertutur dalam bahasa Wales, yang mana 457,946 orang (16.3%) boleh menutur, membaca dan menulis bahasa berkenaan, dibandingkan dengan 508,100 orang (18.7%) pada tahun 1991. Peluasan bahasa Inggeris telah mengakibatkan kemerosotan penutur bahasa Wales. Semenjak wujudnya Akta Bahasa Wales 1993 yang menyamakan taraf bahasa Wales dengan bahasa Inggeris dalam sektor awam di Wales, bahasa Wales berjaya dibangkitkan semula.

Hasil kaji selidik "2004 Welsh Language Use Survey" menunjukkan bahawa terdapat 611,000 penutur bahasa Wales di Wales (21.7% dari seluruh penduduk yang tinggal di rumah tangga), 62% mengaku bertutur bahasa Wales seharian, dan 88% daripada yang fasih berbahasa Wales menuturinya setiap hari.

Perangkaan tahun 2004 dan 2001 ini menggambarkan bahawa kira-kira 14% penduduk Wales mengaku berbahasa Wales secara seharian. Sebenarnya, perangkaan ini dipetik dari kaji selidik pantauan, lebih-lebih lagi kefasihan penduduk tidak diuji, namun tahun kefasihan dalam pantauan 2004 (berbanding pantauan 1992) lebih menonjol dalam golongan usia 3-15 tahun (p.9), tambahan pula penyumbang utama peningkatan ini datang dari kawasan Tenggara (p.10); golongan-golongan selebihnya pula semakin kurang fasih.

## Ortografi
Bahasa ini mempunyai abjad tersendiri yang digunakan untuk menulis dan mewakilkan bunyi-bunyi khas ia:
:

;Nota


### Diphthongs
:

## Catatan

## Pautan luar

* Ringkasan Statistik Bahasa Wales  dari Kerajaan Wales
* 
* History and status of the Welsh language 
* Gwybodiadur: a Welsh informationary
* The Story of Welsh: rancangan TV BBC Wales
* Welsh–English & English-Welsh Dictionary from the University of Wales, Lampeter
Wing Commander: Privateer

***Wing Commander: Privateer*** adalah permainan komputer simulasi penerbangan angkasa dikeluarkan oleh Origin Systems pada 1993. *Privateer* dan ceritanya adalah sebahagian daripada Siri *[[Wing Commander (siri)|Wing Commander]]*.

## Pautan luar

* 
* WCpedia: Deep story analysis of Privateer and Righteous Fire
Nifas

**Nifas** () atau istilah perubatannya **lokia** ialah darah yang keluar dari rahim wanita atas sebab melahirkan anak. Darah ini keluar sama ada di saat melahirkan anak, selepas melahirkan anak atau dua hingga tiga hari sebelum melahirkan anak. Darah ini sebenarnya merupakan campuran darah, lendir dan tisu uri. Nifas biasanya terjadi selama 4 hingga 6 minggu.

## Lihat pula
* Wiladah

## Rujukan
* Petunjuk al-Qur’an dan al-Sunnah berkenaan Haid, Istihadah dan Nifas
* Cairan Nifas , CBN Portal
Keratin

**Keratin** adalah sejenis protein serat yang kuat dan tidak larut yang membentuk rambut, kuku, kulit, tanduk dan gigi. Asam amino yang bergabung membentuk keratin mempunyai sifat yang unik dan bergantung kepada tahap asid amino, keratin boleh menjadi tidak fleksibel dan keras dalam kes kuku binatang atau lembut dalam kes kulit. 

Keratin ditemui di lapisan luar kulit manusia dan binatang lain. Sel lapisan kulit luar mengandungi keratin dan menjadikan kulit tahan kuat dan hampir kalis air. Di tempat-tempat di mana kulit terdedah kepada gesekan dan tekanan seperti di tangan dan kaki, jumlah sel yang mengandungi keratin bertambah dan belulang (kulit yang kering) mula terbentuk. Sel yang mengandungi keratin sentiasa tanggal dan digantikan dengan yang baru. Keadaan yang dipanggil kelemumur terjadi disebabkan kulit kepala membuang sel tersebut.

## Rujukan
*What is Keratin?
*Keratin
Labu, Negeri Sembilan

**Labu** adalah sebuah bandar kecil yang terletak dalam daerah Seremban di Negeri Sembilan, Malaysia. Bandar ini terletak di antara bandar Seremban dengan Nilai. Stesen Komuter Labu, terletak di bandar Labu. Stesen ini menghubungkan Rawang-Seremban dan sepanjang laluannya berhenti di beberapa stesen seperti Mid Valley dan KL Sentral.

## Sejarah
Menurut catatan buku susunan Datuk Abdul Samad Idris, 'Negeri Sembilan dan Sejarahnya' Labu telah dibuka ketika era pemerintahan Datuk Undang Sungai Ujong Kelapan, Y.A.M Dato' Klana Petra Sri Jaya, Dato' Kelana Leha (1780-1800 masehi). Dato' Kelana Leha telah memberi kebenaran kepada Dato' Mangkun untuk membuka Labu. Beliau telah diberi gelaran "Dato' Bergajah Tunggal". 

Semasa pendudukan Jepun di Tanah Melayu, Labu menjadi salah satu tempat yang menjadi markas tentera Jepun.  Ini memandangkan terdapatnya landasan keretapi yang menjadi penghubung antara utara dan selatan. Terdapat banyak kubu di sekitar kawasan stesen Labu. Walau bagaimanapun, dengan pembinaan landasan keretapi berkembar pada tahun 1995, kesan - kesan ini telah terhapus.  

Labu juga pernah menjadi tempat mendaratnya helikopter yang membawa presiden Amerika Syarikat  Lyndon B. Johnson sempena lawatan beliau ke Felda LBJ yang dinamakan sempena nama beliau juga dikenali dengan Labu Jaya.o' 

Di sini juga terdapat peninggalan kampung baru Cina, peninggalan bekas darurat.

#### Kampung Gadong Jaya
Tanah rancangan di Kampung Gadong Jaya telah diberikan kepada Melayu, Cina dan India. Kampung ini diduduki oleh 65% orang Melayu, 25% orang Cina dan 15% orang India. Majoriti adalah orang Melayu. Pada tahun 1960, di sini tidak ada jalan yang sempurna. Walau bagaimanapun, penduduk-penduduk di Kg Gadong Jaya mengusahakan untuk membina jalan bertanah merah tetapi ada juga sebilangan penduduk melarikan diri kerana tidak menyesuaikan di kawasan ini kerana tiada saluran air, elektrik dan sebagainya.

## Pelancongan
Terdapat tempat-tempat menarik yang perlu dilawati oleh orang ramai seperti Homestay Kampung Pelegong yang menyediakan perayaan pesta buah-buahan setahun sekali. Terdapat juga jeram yang begitu sejuk airnya dikenali sebagai Jeram Tebrau. Bagi yang meminati untuk mengkaji kehidupan masyarakat peribumi Orang Asli, boleh menjejaki perkampungan mereka di Kampung Tekir.

## Pengangkutan

Labu dihubungi dengan jalan raya melalui Nilai mengikut arah utara dan dari Seremban mengikut arah Selatan. Selain itu, Labu juga boleh dihubungi melalui laluan keretapi.

## Ekonomi
Penduduk tempatan kebanyakannya bekerja dalam sektor kerajaan dan sebahagian kecilnya mengusahakan pertanian dan penternakan.

## Pendidikan
Terdapat beberapa sekolah yang menjadi nadi pendidikan di Labu antaranya:

* Sekolah Kebangsaan Labu
* Sekolah Rendah Jenis Kebangsaan Tamil Labu
* Sekolah Rendah Jenis Kebangsaan Cina Labu
* Sekolah Kebangsaan Tekir
* Sekolah Menengah Kebangsaan Dato' Shahardin, Labu
* Sekolah Menengah Agama Persekutuan

## Rujukan
Cucurbita

***Cucurbita***  ialah genus buah herbaan dalam keluarga labu, Cucurbitaceae (turut disebut *cucurbit* atau *cucurbi*), yang tempatan dari Andes dan Mesoamerika. Lima spesies makannya ditanam dan disantap untuk isi dan benihnya. Ia dipanggil dengan bermacam-macam nama seperti **labu**, **waluh** dan **skuasy**, bergantung pada spesies, varieti, dan loghat tempatan. Labu jenis lain, turut dipanggil labu botol, tempatan di Afrika dan tergolong genus *[[Lagenaria]]*, yang mana dalam keluarga dan subkeluarga yang sama dengan *Cucurbita*, namun dalam suku berlainan. Labu lain ini dipakai sebagai perkakas dan bekas, dan buah mudanya dimakan hampir sama dengan spesies *Cucurbita*.

## Lihat juga
* Labu manis
* Labu siam
* Labu air

## Rujukan

## Pautan Luar
*  Perkembangan Pokok Labu
* Seni Labu Ukiran 3D
Tupolev Tu-204

**[[Tupolev]] Tu-204** adalah sebuah pesawat penumpang buatan Rusia yang memiliki enjin berkembar bagi penerbangan jarak sederhana dan berupaya untuk membawa 212 penumpang. Pertama kali diperkenalkan pada 1989, pesawat ini dianggap setanding dengan pesawat Boeing 757. Ia dibangunkan untuk Aeroflot bagi mengantikan pesawat jarak sederhana berenjin tiga iaitu Tupolev Tu-154.

## Spesifikasi (Tu-204)

## Lihat juga

## Rujukan

## Pautan luar

* http://en.rian.ru/russia/20071116/88447536.html
* Ilyushin Finance Co.(keluarga Tu-204)
* Gambar-gambar tambahan
Tupolev Tu-334

**[[Tupolev]] Tu-334** adalah sebuah pesawat penumpang yang sedang dibangunkan oleh firma Tupolev dari Rusia untuk perjalanan  jarak dekat dan sederhana bagi mengantikan pesawat-pesawat uzur seperti Tu-134 dan Yak-42. Kerangka pesawat adalah berdasarkan fiuslaj pesawat Tu-204 yang dipendekkan. Tidak seperti Tu-204, pesawat Tu-334 mempunyai ekor bebentuk-T dan enjin yang dipasang pada bahagian belakang fiuslaj dan bukannya dibawah sayap seperti kebanyakan pesawat-peswat lain.

## Spesifikasi (Tu-334-100)

## Lihat juga

## Rujukan
Kampung baru

**Kampung baru** boleh merujuk kepada:
*Kampung Baru, Kuala Lumpur; sebuah kawasan kampung Melayu di Kuala Lumpur.
*Kampung baru Cina; istilah umum yang selalu digunakan bagi penempatan baru pada zaman darurat pada tahun 1950an.
Puducherry

**Puduceri** atau **Putuceri** ialah sebuah Wilayah Kesatuan di India. Puduceri merupakan bekas jajahan Perancis yang terdiri daripada empat daerah yang terletak berasingan, dan dinamakan sempena daerah terbesar di kalangannya iaitu Pondicherry.

Pada bulan September 2006, wilayah ini menukar nama Inggeris rasminya dari *Ponddicherry* kepada *Pudducherry*, yang membawa maksud "desa baru" Puduceri juga dikenali sebagai "Riviera Perancis Timur" (*La Côte d'Azur de l'Est*).

## Geografi

*Pondicherry* terdiri daripada empat daerah yang terletak saling berasingan, iaitu Pondicherry, Karaikal, dan Yanam yang menghadap Teluk Benggala dan Mahé yang menghadap Laut Arab. Puduceri (Pondicherry) dan Karaikal adalah yang paling besar dan terletak berhampiran negeri Tamil Nadu. Yanam dan Mahé pula masing-masing terlekat berhampiran negeri Andhra Pradesh dan Kerala. Wilayah ini jumlah luasnya 492 km² (Puduceri 293 km², Karaikal 160 km², Mahé 9 km², Yanam 30 km².) Puduceri diduduki 900,000 orang (2001).

## Nota

## Rujukan
 	 

## Pautan luar

* Official website of the Government of the Union Territory of Pondicherry 
* [Future of French India, by Russel H. Fifield (Associate Professor of Political Science at University of Michigan](http://www.links.jstor.org/sici?sici=0362-8949(19500322)19%3A6%3C62%3ATFOFI%3E2.0.CO%3B2-%23) 	 
* Pondicherry - its Early Origins 
* Freedom struggle in Pondicherry 
* Indian Ministry for External Affaires - 1956 Treaty of Cession 	 
* Exploration Off Arikamedu by Archaeological Survey of India 
* Commissioner of Central Excise and Service Tax, Pondicherry, falling under Ministry of Finance of Government of India
Julian Glover

**Julian Wyatt Glover** (lahir 27 Mac 1935) adalah seorang pelakon Inggeris.

## Rujukan

## Pautan luar

* 
* Julian Glover recording of him reading his own version of Beowulf
Televisyen kabel

**Televisyen kabel** () ialah sejenis sistem penyediaan televisyen ke pengguna melalui isyarat frekuensi radio yang dipancarkan ke set televisyen melalui gentian optik atau kabel sepaksi tetap, dibandingkan dengan kaedah "ke udara" dalam penyiaran televisyen tradisi (melalui gelombang radio) yang memerlukan antena televisyen. Selain rancangan televisyen, rangkaian TV kabel juga boleh menyalurkan rancangan radio FM, Internet berkelajuan tinggi, telefoni dan perkhidmatan bukan televisyen seumpamanya.

Singkatan **CATV** selalu dianggap sebagai singkatan "Cable TV", tetapi asalnya bermaksud ***Community Antenna Television***, iaitu asal-usul TV kabel pada tahun 1948: di tempat-tempat yang sukar menerima isyarat dari udara kerana kawasan bergunung-ganang, "antena komuniti" besar dipasang, dan disambung kabel ke rumah-rumah.

Televisyen kabel paling meluas di Amerika Utara, Eropah, Australia dan Asia Timur, bahkan juga boleh didapati di kebanyakan negara lain, terutamanya di Amerika Selatan dan Timur Tengah. Televisyen kabel kurang berjaya di benua Afrika, kerana pemasangan kabel di kawasan yang tidak padat penduduknya tidak cekap dari segi kos, namun "kabel wayarles" atau sistem berasaskan gelombang mikro digunakan.

## Pautan luar
* ThisIsCable.com 
* Cable Mergers and Monopolies: Market Power in Digital Media and Communications Networks
Taman Awam Batu Burok

**Taman Awam Batu Burok** merupakan taman awam yang paling popular di negeri Terengganu. Taman ini terletak di kawasan Ladang, berhampiran Bandar Raya Kuala Terengganu, Taman ini bersebelahan dengan Hospital Besar Kuala Terengganu (Hospital Sultanah Zahirah), berhadapan dengan Istana Nur Nadhirah, dan juga dijarangi Jalan Persekutuan yang menhubungkan jalan utama ke Bandarraya Kuala Terengganu.
Kanji ubi

**Kanji ubi** atau **tepung ubi kayu** ialah kanji yang tidak berperisa, berwarna, dan berbau yang diambil dari akar pokok ubi kayu. Spesies yang berasal dari Amerika Selatan ini telah diusahakan di serata dunia dan dipanggil dengan pelbagai nama seperti manioc, "mandioca", "aipim", "macaxeira", "manioca", "boba", "yuca" dan "kappa" di Negeri Kerala di India. Ubi kayu merupakan makanan asasi di sesetengah tempat dan digunakan sebagai bahan pemekat dalam makanan di seluruh dunia. Kanji ubi tidak mempunyai gluten dan hampir tidak mengandungi protein.
Kem Tahanan Kamunting

**Kem Tahanan Kamunting** terletak di bandar Kamunting, Taiping, Negeri Perak, Malaysia. Ia dibina pada 1969.

Kem ini menempatkan semua tahanan yang ditahan di bawah Akta Keselamatan Dalam Negeri 1960 (ISA). Tahanan ISA biasanya ditahan selama dua minggu atau 6 bulan. Seterusnya jika masih membahayakan negara, mereka akan ditahan selama 2 tahun dan boleh dilanjutkan lagi tempoh tersebut.

Tahanan ISA merupakan penahanan seseorang tanpa perbicaraan di mahkamah di Malaysia. Mereka disyaki oleh pihak berkuasa terutama sekali Kementerian Dalam Negeri dan Polis Diraja Malaysia (PDRM) kerana melakukan sesuatu aktiviti yang boleh mengancam keselamatan negara. Akan tetapi pihak yang ditahan tidak mengetahui apa kesalahan yang dilakukan kerana tiada pertuduhan dilakukan. Lantaran itu prosiding untuk membela diri tidak dapat dilakukan. Hal ini amat bertentang sama sekali dengan hak asasi manusia dan ajaran Al-Quran itu sendiri.

## Keluarga boleh melawat
Ahli keluarga dibenarkan melawat tahanan terutama semasa perayaan utama di Malaysia seperti hari raya Aidilfitri dan Deepavali. Ahli keluarga yang datang melawat perlu diperiksa dan dimbas terlebih dahulu. Tidak ada sebarang makanan luar dibenarkan kecuali makanan yang boleh ditempah di kantin. 

## Tahanan ISA
Tahanan Kem Tahanan Kamunting yang terbaru ialah Raja Petra Kamaruddin, pengendali laman blog Malaysia Today yang banyak 'mendedahkan' masalah rasuah dan jenayah para pemimpin Malaysia termasuk Timbalan Perdana Menteri Malaysia, Najib Razak. Beliau ditahan di bawah Seksyen 8(1), ISA dan penahanan dua tahun boleh disambung jika perlu.

## Gerakan Mansuhkan ISA
Pelbagai usaha dan cara telah dilakukan oleh rakyat Malaysia untuk memansuhkan ISA dan menutup kem tahanan ini. 

Mereka telah menubuhkan Gerakan Mansuhkan ISA (GMI) dan mengadakan demonstrasi jalanan dan berkempen melalui laman web. Hanya itulah sahaja cara bagi menyampai isi hati kepada pihak kerajaan. Pengerusi GMI, Syed Ibrahim Syed Noh melancarkan kempen 'vigil' pada 7 Jun 2008 di hadapan Kem Tahanan Kamunting. Sejak April 2008, mereka melancarkan Letter Signing Marathon, Petition Online dan kempen poskad. 

'Kempen Bebaskan Tahanan Enam Tahun ISA' juga telah dilancarkan. Pengarahnya ialah Norlaila Othman. 1000 orang telah hadir khususnya dari Perak, Perlis, Kedah dan Pulau Pinang. Mereka hanya mengadakan 'silent protest' sahaja tanpa sebarang ceramah.

Tindakan terbaru ialah menyampaikan kad hari raya ketika hari terbuka Aidilfitri diadakan di PWTC anjuran Perdana Menteri Malaysia, Datuk Seri Abdullah bin Ahmad Badawi dan menteri kabinet berugama Islam yang lain pada 1 Oktober 2008. Penyokong Hindraf dan GMI turut hadir.

## Cadangan Kem Tahanan Kamunting ditutup
Pada 7 Oktober 2008, Exco Kerajaan Perak, A Sivanesan mencadangkan Menteri Besar Perak, Datuk Seri Nizar Jamaludin mengambil balik tanah milik kerajaan negeri Perak itu. Jika Barisan Nasional masih berminat mengekalkannya, bolehlah dipindahkan ke Johor atau Pahang. Tapak itu sesuai untuk dibina taman perumahan, hospital atau sekolah kerana terletak di tepi jalan raya Kamunting - Taiping.

## Rujukan
Belimbing

## Tumbuh-tumbuhan
**Belimbing** boleh merujuk kepada tumbuh-tumbuhan berikut:
* Belimbing buluh atau turut dikenali sebagai belimbing asam dari spesies Averrhoa bilimbi.
* Belimbing besi dari spesies Averrhoa carambola.
* Belimbing tanah atau turut dikenali sebagai janggut Adam, janggut baung, kelemoyang air dan sebiak dari spesies Tacca Cristata.

## Haiwan
* Penyu belimbing dari spesies Dermochelys coriacea.

## Bangunan
* Masjid Belimbing Dalam - terletak dalam daerah Alor Gajah, Melaka.
EPG Malaysia-Indonesia

**Mesyuarat Kumpulan Tokoh Terkemuka Malaysia-Indonesia** (Malaysia-Indonesia Eminent Persons Group) - (EPG)) merupakan usaha-usaha  yang dilakukan oleh kedua-dua negara untuk menyelesaikan perbalahan rakyat antara kedua-dua negara berhubung pertikaian budaya, sejarah lampau, tuntutan bertindih dan lain-lain. 

## Penubuhan
Penubuhan EPG dilakukan oleh Perdana Menteri Datuk Seri Abdullah Ahmad Badawi dan Presiden Susilo Bambang Yudhoyono di Putrajaya pada Januari 2008. 

EPG Malaysia-Indonesia adalah lanjutan daripada EPG Asean. EPG Asean seramai 10 orang diketuai oleh Tun Musa Hitam dan berjaya menghasilkan Piagam Asean pada 10 November 2007.

## Cadangan
Duta Besar Malaysia ke Indonesia Datuk Zainal Abidin Mohamed Zain menjelaskan isu yang dibincangkan oleh EPG ialah:
* Jurang persepsi antara generasi
* Usahasama warisan budaya 
* Pemaparan atau pencitraan kedua-dua negara melalui media massa.
* Dialog antara ahli-ahli sejarah
* Dialog antara organisasi mahasiswa
* Dialog antara organisasi pemuda.
## Tokoh terkemuka
Mekanisme EPG Malaysia-Indonesia ini terdiri daripada 14 tokoh yang layak dan berwibawa srta mempunyai pengaruh kepada rakyat di negara masing-masing. Mereka ialah :
Delegasi Malaysia 
* Tun Musa Hitam - bekas Timbalan Perdana Menteri Malaysia
* Datuk Seri Joseph Pairin Kitingan - Timbalan Ketua Menteri Sabah
* Tan Sri Abdul Halim Ali - bekas Ketua Setiausaha Negara
* Jeneral (B) Tan Sri Mohd Zahidi Zainuddin - bekas Panglima Angkatan Tentera 
* Prof Tan Sri Dr Khoo Kay Kim - tokoh sejarah
* Tan Sri Dr Hamid Bugo - bekas Setiausaha Kerajaan Negeri Sarawak
* Datuk Syed Ali Tawfik Al Attas- Ketua Pengarah Institut Kefahaman Islam Malaysia (IKIM) 

Delegasi Indonesia
* Jeneral (B) Tan Sri Try Sutrisno
* Ali Alatas - bekas Menteri Luar Indonesia
* Prof Dr Quraisy Shihab - bekas Duta Indonesia ke Mesir
* Datuk Drs Des Alwi Abubakar - bekas diplomat Indonesia ke Malaysia
* Dr Musni Umar - Alumni Universiti Kebangsaan Malaysia
* Dr Pudentia Maria Purenti Sri Sunianti - tokoh wanita
* Wahyuni Bahar - ahli perniagaan dan wakil golongan muda

## Mesyuarat Pertama
Perdana Menteri, Datuk Seri Abdullah Ahmad Badawi bersama Presiden Indonesia, Susilo Bambang Yudhoyono merasmikan pelancaran Mesyuarat Kumpulan Tokoh Terkemuka (EPG) Malaysia-Indonesia sempena Sidang Kemuncak Kumpulan Lapan Negara Islam Membangun (D-8) di Kuala Lumpur pada  7 Julai 2008. Turut hadir ialah Bekas Perdana Menteri, Tun Dr. Mahathir Mohamad .

Mesyuarat pertama EPG diadakan di Jakarta dari 29 hingga 30 Ogos 2008.
## Mesyuarat Kedua
Mesyuarat kedua EPG diadakan di Hotel Mandarin Oriental  , Kuala Lumpur pada 8 dan 9 Oktober 2008.

## Rujukan
Sepanggar

**Sepanggar** merupakan salah satu subdaerah yang terletak di tepi pantai barat bandar Kota Kinabalu, Sabah, Malaysia. Lokasinya cukup cantik, menarik dan strategik kerana terdapat kawasan bukit di tepi pantai Teluk Sepanggar. Ahli Parlimen bagi Sepanggar (P.171) ialah Yang Berhormat Datuk Ts. Mustapha Sakmud dari Parti Keadilan Rakyat (PKR) . Kawasan parlimen Sepanggar dibahagi kepada tiga DUN, iaitu Karambunai (N.16), Darau (N.17) dan Inanam (N.18).

Di sini terdapat kampus induk Universiti Malaysia Sabah (UMS) dan Kem Tentera Laut Diraja Malaysia (TLDM). Latihan simulasi kapal selam TLDM ditempatkan di kem ini. Dua buah kapal selam jenis Scorpene yang dibina di Sepanyol ditempatkan di limbungan Teluk Sepanggar. Kapal selam ini diberi nama KD Tunku Abdul Rahman dan KD Tun Razak.

## Pendidikan
**Pengajian Tinggi:**

* Universiti Malaysia Sabah (UMS)
* UiTM Kampus Kota Kinabalu
* Politeknik Kota Kinabalu
* Institut Kemahiran MARA Kota Kinabalu

**Sekolah Menengah:**

* SMKA Tun Ahmadshah
* SMK Bandaraya Kota Kinabalu
* SM St. Peter Telipok
* SMK Inanam
* SMK Tebobon
* SMK Kolombong
* Kolej Tingkatan Enam Kota Kinabalu (Dahulu SMK Bandaraya II) 
* Sekolah Sukan Malaysia Sabah (SSMS)

**Sekolah Rendah:**

* SK Tobobon
* SK St. Catherine (M)
* SK Tampulan
* SK Pomotodon
* SK Inanam Laut
* SJK(C) St. Peter Telipok (M)
* SK Pangkalan TLDM Kota Kinabalu
* SJK(C) Lok Yuk Menggatal
* SK Lapasan
* SK Gudon
* SK Kitobu
* SK Pulau Sepanggar
* SK Ruminding
* SK Poring-poring
* SK Malawa
* SK Talungan
* SK Kokol
* SK Rampayan
* SK Keronggu
* SK Kionsom
* SK Kebayau
* SK Kebagu
* SK Pengiran Siti Hafsah
* SK Natai
* SK Bantayan
* SJK(C) Yick Nam
* SK Kolombong
* SJK(C) Good Shepherd
* SK Inanam II
* SK Darau
* SK Unggun
* SK Lok Yuk Inanam
* SK Gantisan
* SK Babagon Toki

## Tempat Menarik

* Kokol Haven Resort
* Air Terjun Kionsom
* Kampung Budaya Mari Mari
* Menara Tun Mustapha
* Akuarium Muzium Marin (UMS)
* 1Borneo Hypermall

## Rujukan
Kampung Baru

**Kampung Baru** boleh merujuk pada beberapa perkara, antaranya adalah:-
# Kampung Baru, Kuala Lumpur
# Kampung Baru, Kangar, Perlis
# Kampung Baru, Kodiang, Kedah
# Kampung Baru, Jalan Serawak, Kangar, Perlis
# Kampung Baru, Bukit Chabang
# Kampung Baru, Padang Besar
# Kampung Baru, Jalan Pendang, Kedah
# Kampung Baru, Sungai Petani, Kedah
# Kampung Baru, Jereteh, Besut, Terengganu
# Kampung Baru, Kerteh, Terengganu
# Kampung Baru, Kuala Besut, Besut, Terengganu
# Kampung Baru, Penarek, Permaisuri, Setiu, Terengganu
# Kampung Baru, Port Dickson, Negeri Sembilan
# Kampung Baru, Kampung Gajah, Negeri Perak
# Kampung Baru, Serian, Sarawak
Petunjuk geografi

**Petunjuk geografi** secara am satu petunjuk yang memberitahu pengguna bahawa barangan itu dihasilkan di sesuatu kawasan atau tempat tertentu dan mempunyai ciri yang tersendiri yang berkait rapat dengan tempat pengeluaran/geografinya serta dipengaruhi oleh faktor persekitaran seperti iklim dan tanah. Petunjuk geografi boleh digunakan sebagai pengiktirafan yang sesuatu barangan mempunyai sesuatu kualiti atau reputasi kerana asal geografinya.

Contoh barangan yang mendapat perlindungan petunjuk geografi adalah Sabah Tea, Tenom Coffee, Borneo Virgin Coconut Oil dan Sabah Seaweed. Keempat-empat barangan petunjuk geografi ini berasal dari negeri Sabah. Contoh lain adalah Sarawak Pepper iaitu produk lada hitam yang berasal dari Sarawak dan kini dikenali di peringkat antarabangsa.

## Manfaat
Pemunya petunjuk geografi yang mendaftar mempunyai hak eksklusif untuk mengeksploitasi barangan petunjuk geografi bagi mendapat pengiktirafan dalam dan luar negara.

## Rujukan
*Sistem Petunjuk Geografi di Malaysia, MyIPO, 2008
Express Rail Link

**Express Rail Link Sdn Bhd** (lebih dikenali dengan singkatan **ERL**) merupakan syarikat yang memiliki dan mengendalikan perkhidmatan kereta api lapangan terbang, menghubungkan Lapangan Terbang Antarabangsa Kuala Lumpur (KLIA) di Sepang, Selangor dengan hab pengangkutan Kuala Lumpur Sentral (KL Sentral). Dengan jarak di antara kedua-dua destinasi ini adalah , ERL mengendalikan dua perkhidmatan kereta api yang berbeza iaitu:
* KLIA Ekspres, khidmat rel ekspres dari KLIA ke KL Sentral, dilancarkan pada 14 April 2002.
* KLIA Transit, khidmat rel komuter dengan tiga stesen tambahan di antara KLIA dan KL Sentral, dilancarkan pada 20 Jun 2002.

## Gerabak

## Pautan luar
* Laman sesawang KLIA Ekspres
Peter Phelps

**Peter Phelps** (lahir September 20, 1960 di Sydney) adalah seorang pelakon Australia berketurunan Inggeris & Scandinavia. Dia dikenali dengan wataknya sebagai Peter Church dalam sandiwara televisyen, *[[Stingers]]*. Dia adalah adik lelaki Professor Kerryn Phelps.

Phelps bermula kerja lakonannya pada awal 1980an dengan suatu watak berterusan dalam lipur lara dalam Network Ten *[[The Restless Years]]* dikeluarkan oleh Reg Grundy Organisation. Selepas siri itu berakhir dia telah mempunyai watak lakonan dalam lipur lara Grundy baru *[[Sons and Daughters (TV siri Australia)|Sons and Daughters]]*. Pada awal 1990an, dia adalah salah seorang pengawal penyelamat (Trevor Cole) dalam siri pertama *[[Baywatch]]*, dan telah mempunyai watak sangat kecil dalam filem *[[Point Break]]*. Dia juga mempunyai watak-watak dalam *[[A Country Practice]]* dan *[[The Flying Doctors]]*. Pada 1993, Phelps memenangi sebuah anugerah Pelakon Terbaik Institut Filem Australia pada wataknya dalam episod GP, Exposed. 

Phelps juga berlakon dalam watak berlanjutan sebagai doktor Doug "Spence" Spencer dalam sandiwara perubatan, *[[All Saints (siri TV)|All Saints]]* bermula Oktober 4, 2005.

## Rujukan


## Pautan luar
* Peter Phelps at the Internet Movie Database
*Peter Phelps at the National Film and Sound Archive
Fangland

***Fangland*** adalah novel 2007 oleh John Marks, penerbit sebelumnya bagi *[[60 Minutes]]*.

## Filem

Filem berdasarkan novel ini membintangi dan diterbitkan oleh Hilary Swank dan dikarangkan oleh Mark Wheaton yang di dalam produksi dan dijangkakan untuk keluarkan pada 2009.http://www.ew.com/ew/article/0,,20164614,00.html

## Pautan luar

* Fangland.net
Aktiviti luar kenderaan

**Aktiviti luar kenderaan** (, **EVA**) ialah kerja yang dilakukan oleh angkasawan di luar kapal angkasa lepas yang tidak berada di Bumi. Istilah ini biasanya digunakan untuk merujuk kepada EVA di luar kapal angkasa yang mengorbit Bumi ("berjalan di angkasa lepas") tetapi boleh juga merujuk kepada EVA yang dilakukan di permukaan Bulan ("berjalan di bulan").

Disebabkan reka bentuk awal kapal angkasa lepas yang berlainan, takrifan Amerika Syarikat dan Kesatuan Soviet bagi EVA juga berbeza. Rusia mentakrifkan EVA bermula apabila angkasawan berada di dalam vakum. EVA Amerika pula bermula apabila *[[Extravehicular Mobility Unit]]* (EMU) angkasawannya mula menggunakan kuasa bateri.

Setakat ini, cuma Rusia (Kesatuan Soviet), Amerika Syarikat dan China telah berjaya melakukan aktiviti luar kenderaan.

## Lihat juga

* Sut angkasa lepas
* *[[Manned Maneuvering Unit]]*